SENA รับรู้รายได้โครงการต่อเนื่อง Q1 กำไรพุ่งกว่า 120%
SENA เผยงบไตรมาส 1/58 เพิ่ม 127.81% หลังรายได้จากธุรกิจหลักเพิ่มขึ้น โดยมีการโอนรับรู้รายได้โครงการต่อเนื่อง
12 พ.ค. 2558

บริษัท เสนาดีเวลลอปเม้นท์ จำกัด (มหาชน) หรือ SENA รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 75.42 ล้านบาท หรือมีกำไรสุทธิ 0.098 บาทต่อหุ้น เพิ่มขึ้น 127.81% จากช่วงเดียวกันของปีก่อนที่มีกำไรสุทธิ 33.12 ล้านบาท หรือมีกำไรสุทธิ 0.046 บาทต่อหุ้น
โดยกำไรในไตรมาสดังกล่าวที่เพิ่มขึ้นเนื่องจากบริษัทมีรายได้จากธุรกิจหลักเพิ่มขึ้น เนื่องจากเริ่มโอนรับรู้รายได้ของโครงการแนวราบ “เสนาทาวน์ รามอินทราเฟส 1” และโครงการ “เอสวิลล์ คลองหลวง” ที่มีการรับรู้รายได้มาอย่างต่อเนื่องจากไตรมาส 3/57 และมีการทยอยรับรู้รายได้อย่างต่อเนื่องจาก โครงการแนวสูง ได้แก่ “โครงการ เดอะ นิช พระราม 2”, “โครงการ เดอะคิทท์ ติวานนท์” และ “ โครงการเดอะคิทท์ นวมินทร์ “